જિંદગીમાં તેઓ ક્યારેય અટક્યા નથી. દેશભક્તિ અને લોકસેવા નાનપણથી જ તેમનું જીવનબળ રહ્યાં છે, પછી તે ૧૯૬૨માં ભારત – ચીન લડાઇમાં ઘવાયેલા જવાનોને મદદ કરવાની વાત હોય કે રેલ સંકટમાં સપડાયેલાં લોકોને રાહત પૂરી પાડવાનું કામ હોય, નરેન્દ્ર મોદી ક્યારેય પાછા પડ્યા નથી. તેમનો આ પરગજુપણું સ્‍વભાવ જ બતાવી આપે છે, કે તેઓ કોચલાંમાં બેસીને પોતાનું કરીને બેસી રહે તેવા વ્યક્તિ નથી, પરંતુ લોકકલ્યાણની વાત આવે ત્‍યારે મશાલ ધરીને ઊભા થઇ જનારા નેતાઓમાંના એક છે.